На основу члана 33. став 3. Закона о јавној својини („Сл. гл. РС“, бр. 72/2011, 88/2013, 105/2014, 104/2016-др. закон, 108/2016, 113/2017, 95/2018 и 153/2020), члана 2 став 1 и члана 3 став 1 Уредбе о одређивању опреме веће вредности и утврђивању услова под којима се покретне ствари из јавне својине могу отуђивати непосредном погодбом, испод тржишне цене, односно без накнаде („Сл. Гл. РС“ бр. 156/2020) и одлуке скупштине општине Лучани од 06.06.2022. год. о давању сагласности средњој школи „Драгачево“ Гуча за отуђење покретних ствари у јавној својини комисија именована истом одлуком објављује:

**ОГЛАС**

**ЗА ПРОДАЈУ НЕПОСРЕДНОМ ПОГОДБОМ ПОКРЕТНИХ СТВАРИ У ЈАВНОЈ СВОЈИНИ**

1. **ПОЗИВАЈУ СЕ** сва заинтересована правна и физичка лица ( предузетници ) да поднесу писане пријаве ради учешћа у поступку продаје непосредном погодбом покретних ствари у јавној својини,а након два неуспела поступка продаје јавним надметањем.
2. **Предмет продаје непосредном погодбом** **је:**

некоришћени јасенов паркет Е/С класе дебљине 21 mm. укупне површине око 1.000 м2, који се налази на палетама у фабричком паковању, а по купопродајној цени која не може бити нижа од 10 еура по м2 у динарској противвредности по средњем курсу НБС на дан закључења уговора о купопродаји ових покретних ствари.Уколико у поступку јавне продаје непосредном погодбом не буде постигнута купопродајна цена од најмање 10 еура по м2 за јасенов паркет Е/С класе даљи поступак продаје ових покретних ствари биће обустављен.

Потенцијалним купцима биће омогућено разгледање покретних ствари које су предмет продаје, на локацији у складишту предузећа „Панекспрес“д.о.о. Лучани, у Лучанима, ул. Драгише Мишовића бр. 12, почев од дана објављивања огласа до сат времена пре одржавања јавне продаје непосредном погодбом.

1. **Право на подношење пријава без обавезе уплате депозита за учешће у овом поступку** имају сва заинтересована правна лица регистрована за обављање привредне делатности код Агенције за привредне регистре и физичка лица ( предузетници ) са територије Републике Србије.
2. **Документација потребна за учешће у поступку**:

- попуњен образац пријаве са општим подацима о подносиоцу;

- извод из Регистра о активном статусу привредног субјекта;

`Образац пријаве из тачке 3 огласа и образац овлашћења за учешће у поступку представника понуђача може се преузети у просторијама Средње школе „Драгачево“ у Гучи, ул. Републике бб. 32230 Гуча у канцеларији секретара школе, као и на званичној интернет страници школе www.skoladragacevo.edu.rs

1. **Kритеријум за избор најповољнијег понуђача** је највиша понуђена цена.
2. **Поступак јавне продаје**:

Комисија која спроводи поступак по огласу, пре почетка јавне продаје врши проверу благовремености достављених пријава и потпуности достављене документације и у складу са тим формира листу подносиоца пријава који испуњавају услов да учествују у поступку јавне продаје као и оних подносилаца чије су пријаве неблаговремене и непотпуне.

Комисија која спроводи поступак по огласу за продају непосредном погодбом састаје се у време и на дан одређен огласом.

Комисија утврђује колико је пријава поднето, да ли су поднете у року, који су учесници по огласу, односно њихови пуномоћници присутни јавној продаји непосредном погодбом, утврђује ко је све од подносилаца пријава стекао статус учесника, те утврђује листу учесника јавне продаје непосредном погодбом.

Председник комисије објављује почетак јавне продаје непосредном погодбом и минимални износ цене од 10 еура по м2 испод које не могу бити продате непосредном погодбом покретне ствари које су предмет продаје.

 Председник комисије пита учеснике јавне продаје да ли неко нуди виши износ цене од до тада највишег понуђеног износа купопродајне цене, а поступак се понавља све док има учесника који нуде повољнији износ, тј, виши износ цене од до тада највишег понуђеног износа.Уколико више учесника понуде исти износ купопродајне цене предност има онај учесник чија је понуда раније дата.

Када на трећи позив председника комисије нико од присутних учесника не понуди повољнији износ, тј. виши износ цене од последње дате понуде, комисија записнички констатује која је најповољнија понуда, тј. понуда са највишом понуђеном ценом и председник комисије потом објављује да је јавна продаја непосредном погодбом покретних ствари које су предмет продаје завршена.

По објављивању завршетка јавне продаје непосредном погодбом, не могу се поднети накнадне понуде.

Са понуђачем чија понуда буде изабрана као најповољнија, тј. понуда са највишом понуђеном ценом биће закључен уговор о купопродаји покретних ствари које су предмет продаје наредног радног дана после дана одржавања јавне продаје непосредном погодбом, уз услов да у року од 3 дана од дана закључења уговора уплати износ понуђене цене са јавне продаје на рачун Буџета општине Лучани и продате ствари ће му бити предате у посед наредног радног дана после дана уплате продајне цене, а уколико у овом року износ продајне цене са јавне продаје не буде уплаћен, уговор закључен са овим понудиоцем биће раскинут и закључен са другим по реду понудиоцем, уз обавезу уплате продајне цене са јавне продаје на рачун Буџета општине Лучани у року од 3 дана од дана закључења уговора о продаји и тако редом по редоследу датих понуда свих присутних понудилаца на јавној продаји непосредном погодбом.

1. **Рок за подношење пријава износи 10 дана од дана објављивања огласа за јаввну продају непосредном погодбом, односно до 3.10.2022. године до 11,00 часова.**

Пријаве за учешће у овом поступку се достављају у затвореним ковертама, са назнаком "не отварати - пријава за јавну продају непосредном погодбом", непосредно у канцеларији секретара средње школе „Драгачево“ у Гучи, ул. Републике бб. 32230 Гуча, сваког радног дана у периоду од 08,00 до 13,30 часова или поштом на адресу: Средња школа „Драгачево“ Гуча, ул. Републике бб, 32230 Гуча, при чему ће се подносиоцу пријаве издати потврда о поднетој пријави у којој се наводи време подношења исте и на основу које се подносилац пријаве легитимише као учесник у поступку јавне продаје непосредном погодбом. На полеђини коверте обавезно назначити назив подносиоца пријаве и адресу.

Благовременим ће се сматрати све пријаве које стигну на адресу Средња школа „Драгачево“ Гуча, ул. Републике бб. 32230 Гуча, најкасније последњег дана наведеног рока, до 11,00 часова.

1. **Јавна продаја непосредном погодбом одржаће се дана 3.10.2022. године у 12,00 часова, у просторијама велике сале зграде општине у Лучанима.**

 Јавној продаји могу присуствовати подносиоци пријава или њихови представници. Представници подносиоца пријава морају имати потписано и оверено овлашћење, које ће предати комисији непосредно пре почетка јавног надметања, а чији образац могу преузети са интернет странице средње школе „Драгачево“ Гуча.

 Комисија ће одбити као неприхватљиву:

 А) пријаву која је достављена по истеку рока одређеног за достављање (неблаговремена пријава)

 Б) пријаву уз коју није достваљена прописана документација из тачке 4. овог Огласа (непотпуна пријава)

 В) понуду која садржи услов

9. За све додатне информације заинтересовани учесници јавног надметања, могу се обратити секретару средње школе „Драгачево“ Гуча, Александру Марковићу на број телефона, 0611164104 , сваког радног дана у периоду од 08,00 до 14,00 часова.

СРЕДЊА ШКОЛА „ДРАГАЧЕВО“ ГУЧА, оглас заведен под деловодним бројем 544 од 19.09.2022. године.